**Referat FAU-møte Tiurleiken skole 25.09.2017**

Tilstede fra skoleledelsen:

Jarle Sandsven, Karoline Sem, Fuqraz Hussain.

Tilstede fra FAU:

Naima Asghar (7 & 6), Bushra Asghar (2A), Vegard Hamnes (5B), Solveig Nilsen (4B), Madelyn Valderama (6A), Lene Camilla Hanssen (1B), Kjetil Granlien (3B), Annelene Rør (5B), Mohamed Melioui (4B), Katrina Arnauta (5A), Beathe Engelsen (5A), Frode Breimo (5B).

Referent: Solveig Nilsen.

**Saksliste**

**Sak 1. Godkjenning av innkalling og saksliste.**

* Godkjent innkalling og godtatt at Sak 3 (valg av leder, nestleder, driftsstyrerepresentant) gjennomføres til slutt.

**Sak 2. Valg av referent.**

* Referent valgt. Se over.

**Sak 4. Informasjon fra skolen.**

* Foreldremøte – dårlig oppmøte i klasserommene.
* Skolen opplever utfordringer i friminuttene.
* Ledelsen har oversikt over hvilke klasser som trenger ekstra oppfølging p.g.a. uro og dårlig arbeidsmiljø.
* Det vil komme nye husker og en ny fotballbane før vinteren i skolegården.
* Rusproblematikken blant unge er forverret på Romsås. Ikke oppdaget problemer knyttet til Tiurleiken.
* Sliter med å ansette kvalifiserte lærere. Ledelsen må drive opplæring og det er egen mentorordning mellom lærene på skolen. Skoleledelsen skal bli synligere for alle klassene og følge opp tettere.
* Foreldreskole for 1-3. klasse.
* Sammenslåing trinnvis av romsåsskolene blir tatt opp i Byrådet i desember. Usikkert om det vil bli tatt stilling til om det blir en felles rektor på alle tre skolene eller slik det er nå.
* Skolen ønsker at det blir "dagravning" på Romsås, hvor foreldre som har mulighet er tilstede på skolen og i nærmiljøet på dagtid.

**Sak 5. Forslag til møteplan og årshjul skoleåret 2017-2018.**

* FAU arrangerer café med salg av pølser, kaker, kaffe og saft ved juleavslutningen og sommeravslutningen. Skolen står for underholdning klassevis i klasserommene.
* Arrangere gang rundt juletreet i skolegården i år óg.
* Forslag om å arrangere karneval på tvers av skolene i februar. Annelene tar kontakt med mellomtrinnet/FAU på Bjøråsen.
* Kommer tilbake angående vennskapsuke.
* 17.mai – viktig å komme i gang tidlig.

**Sak 6. Eventuelt.**

* **Vedrørende elever m/høyt læringspotensiale,** skolen benytter seg av sosial og faglig tracking. Skolen jobber også med andre ting som vil komme disse elevene til gode, bl.a. lærere som har eller skal delta på 'mindset-konferanse'. Har ikke innført egne spørsmål om elevers læringspotensiale ved foreldresamtaler som R-team selv foreslo kunne innføres.
* **Mat og helse,** skolen har etter kommentar tatt opp med ansvarlig lærer at det lages mat som inneholder mindre sukker.
* **Sukkerfriskole,** FAU ønsker at Tiurleiken skole går fra å være en sukkerfri skole til å bli en sunnere skole. Det blir for mye fokus på sukker. Vi ønsker at fokuset skal være på sunnere mat generelt.
* **Dårlig renhold på do,** mange barn ønsker ikke å benytte doene. De som jobber med renhold på skolen har også adressert problemet. Skolen ser at de må holde et 'gå på do-kurs'.
* **Sykling til skolen,** skolen mangler egnet sted til å kunne sette fra seg sykler. Ledelsen sjekker muligheten for å få et sykkelstativ. Sparkesykler blir oppbevart i klasserommet hele skoledagen.
* **Leksehjelp,** Skolen planlegger leksehjelp til alle elevene etter høstferien.
* **Bruk av nærmiljøet,** FAU mener skolen bruker nærmiljøet lite og går sjeldent på turer. Skolen svarer at FLA kompenserer for dette. Vi ønsker at informasjon om turer kommer tidligere ut og informasjon om foreldre som ønsker også kan bli med.

**Sak 3. Valg av leder, nestleder, driftsstyrerepresentant 2017/2018.**

* FAU-leder: Naima Asghar
* Nestleder: Annelene Rør
* Kasserer: Beathe Engelsen
* Representanter til driftsstyret fra 01.01.2018: Annelene Rør og Beathe Engelsen.

**Neste møte:** Ikke fastsatt.

(NB! Vi har egen lukket facebookgruppe som heter Foreldrerådets arbeidsutvalg (FAU) Tiurleiken skole.

-er kun de som er med i FAU.)